Geluk Met Jou Verjaarsdag … Hier's 'n Vullisdrom – DouTrapper
Geluk Met Jou Verjaarsdag … Hier's 'n Vullisdrom
Julie 12, 2015
"Mita? Sal jy 'n asblik vir iemand se verjaarsdag gee?" Aaaai. Mita hoor weer niks. As sy nie stadiger met daai snoeiskêr nie, gaan net bonsai se wortels oorbly. "Wie steel water?" kom dit ingedagte van die klein maer vroutjie.
"Ek wil weet of jy vir iemand 'n vullisdrom present sal gee." Mita loer skepties oor haar brilraam. "'n Vuilgoeddrom? Santie? Dis dan amper soos om vir iemand 'n toiletborsel as geskenk te gee." Versigtig sit Mita die skêrtjie terug in sy sakkie voordat sy oor haar koffie blaas. Santie mag dalk die kat aan die stert beet hê, maar hièr is alles moontlik.
Met gekruiste arms bo-op die tafel leun Santie nader aan Mita. "John McKenna gaan glo reël dat Prins Albert vuilgoeddromme vir sy 250'ste herdinkingsjaar kry."
Mita staar Santie met bolwange aan voordat sy haar koffie afsluk. "Huh!"
Oudergewoonte kyk Santie eers rond voordat sy in 'n laer stemtoon voortgaan. "Hy het van ons kunstenaars en skoolkinders gevra om op ou oliedromme prente te skilder wat van die dorp se geskiedenis uitbeeld. Soos dit vir my klink gaan hulle die opgedolliede asblikke dan staanmaak by plekke waar die drom se storie van toepassing is. Clive Heynes is blykbaar besig om 'n embleem te ontwerp wat hy aan die bokant van elke drom wil verf. "
"So mens sal in hierdie kunsdromme nog steeds pastei papiere kan gooi Santie? Anders gaan jou man die bewyse van sy dieet kroekery in sy broeksakke moet druk."
"Mita!? Wat praat jy nou?"
'n Paar maande later woon die twee boesemvriendine op 3 Desember 2011 die openingsdag van die "Herdenkings Asblik Projek" by. Karel, Santie se man is ook saam; bewapen met twee pasteipapiere om die asdromme mee in te wei. 😉
Al het ons tydens ons vlugtige besoek in Prins Albert nie vir 'n Mita, Santie of Karel ontmoed het nie, het ons wel van die kunsasblikke te siene gekry.
As jy ooit in Prins Albert is, trek jou stapskoene aan en gaan geniet hierdie gratis buitelug-kunsuitstalling. Nog beter, as jy kinders het, hou met hulle 'n "dromskattejag" en laat hul fotograaf speel met die "ontdekking" van elke asdrom wat julle teëkom. Maar wees op jou pasoppens, want dit kan selfs die bedeeste bleeksiel op hol jaag!
As jy nog van Prins Albert se kunstige asblikke wil besigtig kliek http://www.princealbert.org.za/what-to-do/arts-crafts/dustbins/
This entry was posted in Geskiedenis, Op reis., Uncategorized and tagged 250ste Herdenkingsjaar, Asblikke Wat Stories Vertel, Kunsasblikke, Prins Albert. Bookmark the permalink.
14 thoughts on "Geluk Met Jou Verjaarsdag … Hier's 'n Vullisdrom"
Julie 12, 2015 at 5:28 nm
Ek sal beslis nie omgee vir so blik nie Mens kan dit sommet bgeruik om malvas in te plant
Julie 12, 2015 at 5:31 nm
Daai malvas sal hulle wat verbeel! 😉
Julie 12, 2015 at 7:33 nm
Enige drom eerder as geen drom 🙂
Julie 13, 2015 at 7:41 vm
In ons wilde studente dae wou ons op 'n twee groot spaar blikke hê. Daar was net een genade. Ons moes gaan asblikke (die ou groot plastiek sort) gaan steel. Ons het hulle natuurlik mooi skoon gemaak, geverf en gedoop. Ek was jare later weer in die koskuis, toe dwaal hulle nog steeds rond. Hulle is egter herontplooi as asblikke.
Julie 14, 2015 at 6:03 vm
Daai dromme kan baie munte vat, julle sou 'n baie kwaai bankkassier gehad het as julle ooit dit sou wou vasmaak!
Julie 14, 2015 at 6:29 vm
Hoof inkomste van jool. Die kassiere het ons geken.
Julie 13, 2015 at 12:51 nm
Eknis mal hieroor.Sal dit nie help om mense te inspireer om hul vuilgoed op die regte plekke weg te gooi nie?
Julie 14, 2015 at 6:07 vm
Bytjie, van wat ek gesien het, is Prins Albert 'n baie skoon dorp. Dit sal nogals oulik wees as nog dorpe sulke spogasblikke in diens kan neem. Dit het nogal 'n gevoel van trots onder dorpenaars skep
Dis 'n briljante idee.
Julie 13, 2015 at 1:14 nm
Pragtig! Ek sal nie omgee om so 'n asblik te hê nie.
Julie 14, 2015 at 6:08 vm
Met 'n wolfie op wat vir die maan sit en huil en jou gunsteling gedig agter op. 🙂
Julie 14, 2015 at 6:43 vm
Absoluut! Dit sal nou awesome wees
Julie 14, 2015 at 2:51 nm
Ons het 'n drom buite waarin die gras gegooi moet word. Wonder wie sal vir ons so 'n mooi kunswerk daarop skilder? Dankie vir die deel 🙂